Author: Fodorová Alena
Last saved by: Chudá Viera
Company: MSVVaSSR

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Mgr. Alena Fodorová
Pracovisko: | Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní,  Stromová 1, 813 30 Bratislava
Pracovné zaradenie: | hlavný radca
Znalosť jazykov: | Aj, Nj
2.	Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 20. – 21.01.2014
Prijímajúca organizácia: | Európska komisia
Účel cesty: | Skupina koordinátorov pre uznávanie odborných kvalifikácií – transpozičný workshop
3.	Rámcový program pobytu:

20.01. 2014
21.01.2014

prílet do Bruselu
26.-27.11 201 účasť na stretnutí koordinátorov a odlet späť do Bratislavy

4.	Stručný priebeh rokovaní
Cieľom prvého transpozičného workshopu Smernice 2013/55/EU, ktorou sa mení Smernica 2005/36/ES o uznávaní odborných kvalifikácií bolo poskytnutie pomoci Európskej komisie pre jednotlivé členské štáty pre dosiahnutie včasnej a správnej transpozície Smernice 2013/55/EU. Workshop bol zameraný na zmeny týkajúce sa v jednotlivých sektorových povolaniach: lekár, zubný lekár, sestra, pôrodná asistentka, farmaceut, veterinárny lekár a architekt.
V úvode stretnutia Komisia predostrela návrh na možné uznávanie hodín výučby na vysokých školách, ktoré môžu byť rozdelené medzi „klasické“ hodiny(prednášky a semináre), samoštúdium a praktickú výučbu. Uvedený návrh rozprúdil diskusiu medzi členskými štátmi ohľadom presného zadefinovania dĺžky jednej hodiny, ktorá by nemala byť menšia ako je 45 minút ako aj to, aká inštitúcia bude viesť dozor nad samoštúdiom. Vykonávať dohľad a kontrolu nad samoštúdiom by mala konkrétna vysoká škola, ktorá umožňuje takúto formu štúdia. Ďalej bol kladený dôraz na využívanie Európskeho systému prenosu a zhromažďovania kreditov (ECTS), ktorý už využíva väčšina inštitúcií vysokoškolského vzdelávania v Únii. Používanie kreditov sa stáva čoraz bežnejšie aj pri študijných odboroch vedúcich ku kvalifikáciám potrebným na výkon regulovaného povolania. Preto treba zaviesť možnosť na uvádzanie trvania študijných programov aj pomocou ECTS. 
V ďalšej časti boli prezentované Komisiou zmeny, ktoré sa týkajú minimálnych kvalifikačných požiadaviek pri sektorových povolaniach, ktoré sú zapracované v novej Smernici 2013/55/EU. 
Pri povolaní lekár boli zmenené minimálne požiadavky na základnú lekársku prípravu zo šiestich rokoch štúdia na minimálne päť rokov štúdia, kde dĺžka štúdia môže byť vyjadrená aj ako ekvivalent kreditov ECTS, pri zachovaní minimálne 5.500 hodín teoretickej a praktickej odbornej prípravy, ktorú poskytuje univerzita alebo sa poskytuje pod dohľadom univerzity. 
Odborná príprava sestier zodpovedných za všeobecnú starostlivosť predstavuje celkovo najmenej tri roky štúdia, ktoré sa môžu vyjadriť aj ako ekvivalent kreditov ECTS, ktoré obsahujú aspoň 4 600 hodín teoretickej a klinickej odbornej prípravy. 
Základná odborná príprava zubného lekára zahŕňa spolu najmenej päť rokov štúdia, ktoré môže byť vyjadrené aj ako ekvivalent 300 kreditov ECTS alebo aspoň 5 000 hodín dennej teoretickej a praktickej odbornej prípravy. 
Prijatie na odbornú prípravu pôrodnej asistentky je podmienené jednou z týchto podmienok dokončením aspoň dvanásťročného všeobecného vzdelania alebo vlastníctvom osvedčenia potvrdzujúceho úspešné zloženie prijímacej skúšky alebo rovnocennej úrovne na prijatie do školy pôrodných asistentiek. 
Doklad o formálnej kvalifikácii farmaceuta potvrdzuje odbornú prípravu trvajúcu najmenej päť rokov, ktorá môže byť vyjadrená ako aj ekvivalent kreditov ECTS.
 Odborná príprava veterinárnych lekárov sa skladá celkom najmenej z piatich rokov denného teoretického a praktického štúdia, ktoré môžu byť navyše vyjadrené aj ako ekvivalent kreditov ECTS, na univerzite alebo vo vysokoškolskej inštitúcii poskytujúcej odbornú prípravu, ktorej úroveň sa uznáva za rovnocennú, alebo pod dohľadom univerzity. 
Odborná príprava architektov pozostáva buď z aspoň z piatich rokov denného štúdia na univerzite alebo v porovnateľnej vzdelávacej inštitúcii, ktoré sa končí úspešným absolvovaním záverečných skúšok na univerzitnej úrovni alebo najmenej zo štyroch rokov denného štúdia na univerzite alebo v porovnateľnej vzdelávacej inštitúcii, ktoré sa končí úspešným absolvovaním záverečných skúšok na univerzitnej úrovni s osvedčením potvrdzujúcim absolvovanie dvoch rokoch odbornej stáže.
V závere stretnutia pán predseda Martin Frohn zhrnul jednotlivé body stretnutia, ocenil pripomienky a podnety jednotlivých členských štátov k transpozícii smernice. Ďalšie stretnutie je naplánované na 18. 02. 2014. 

5.	Odporúčané závery:
Interakcia Komisie a členských štátov má viesť k včasnej a správnej transpozície Smernice 2013/55/EU.
6.  Prehľad prinesenej dokumentácie
Dokumentácia zo zasadnutia stretnutia je k dispozícií  na Stredisku na uznávanie dokladov o vzdelaní.

7.   Prínos ZPC
 	Prínosom stretnutia Skupiny koordinátorov pre uznávanie odborných kvalifikácií je vzájomné vymieňanie skúseností, poznatkov aj problematických oblastí pri uznávaní odborných kvalifikácií medzi jednotlivými členskými štátmi EÚ: 
. 

8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 31.01. 2014

Správu vypracovala:     Mgr. Alena Fodorová
                                                                         
Správu schválil:

Mgr. Eva Kaczová, riaditeľka Strediska na uznávanie